इंदौर के मित्र बंधुनगर निवासी कविता रैना 24 अगस्त 2015 को दोपहर के वक्त बेटी को स्कूल बस से लेने घर से निकली थी. इसके बाद वह गायब हो गई. गुम होने के तीसरे दिन शव नौलखा क्षेत्र में एक नाले में मिला. पुलिस ने इस मामले में मित्र बंधु नगर में ही रहने वाले महेश बैरागी को आरोपित बनाया था. वह करीब ढाई साल तक जेल में रहा.18 मई को सेशन जज बीके द्विवेदी ने उसे मामले में बरी कर दिया था. महेश की तरफ से पुलिस को नोटिस जारी कर पांच करोड़ रुपए मुआवजे की मांग भी की गई है.